钦定古今图书集成/方舆汇编/职方典/第1436卷 > 《九日宴浮金亭》赵宗德
## 钦定古今图书集成/方舆汇编/职方典/第1436卷 > 《九日宴浮金亭》赵宗德

“《东山树》何青青，镡津水何泠泠。茂树可荫，流水可听。
眉山夫子能解事，却于水边树下构危亭。洪波浴日
金错落，瘴云不雨烟濛溟。风尘澒洞去天远，草木蓊
郁知地灵。盘州为爱黄花节，携我登临邀众客。假令
有酒多似藤，江水岂能洗我胸中之郁抑。”甘侯昆玉
文武全，倾盖交游五情热。故人亦有许判官，清政平
“生心似铁。文采风流喻幕宾，曾陪骢马清南越。刘君
元是薇省郎，治民有道多筹策。金簿怀才亦不群，芳
名皆在斯文列。儒林龚魏两茂学，逸气直与青云接。
孟嘉帽落是何年，岸帻西风感前哲。天荒地老事茫
茫，白发无情满头雪。醒时饮，醉时歌，尊前要使衰颜
酡。不饮奈此清兴何，人生聚会能有几，江海亲旧今
无多。”